Il-Ministru għall-Affarijiet Barranin tal-Italja, Emma Bonino, qalet lil Rai News li pajjiżha se jagħmel dak kollu possibbli biex l-Indja tfittex tiddeċiedi dwar il-każ ta’ żewġ morini mixlija li qatlu żewġ sajjieda meta kienu qed jagħmlu x-xogħol kontra l-piraterija. Uffiċjali navali u l-familjari  tal-morini – Salvatore Girone u Massimiliano Latorre – kienu frustrati għall-aħħar meta l-Qorti Suprema Indjana għal darb’oħra reġgħet aġġornat il-każ li issa ilu jkarkar sentejn. Bonino qalet li se tkellem l-alleati tal-Italja  fin-NATO, fin-Nazzjonijiet Maqgħuda kif ukoll fl-Unjoni Ewropea biex dawn jużaw l-influwenza tagħhom mal-gvern Indjan ħalli dan il-każ jasal fi tmiemu.  Hija qalet li l-każ mhux wieħed bi-laterali iżda għandu importanza internazzjonalin u allura jeħtieġ azzjoni kordinata.